Homme on meil oluline päev. Home saab meil 10 aastat sellest, kui me leivad ühte kappi panime. Tegelikult leivad panime me ühte kappi juba varem. Olime ju neli aastat enne suurt pidu juba ühiselt mu nalju nautinud. Esileedi ehk mitte nii väga, aga minu jaoks on see olnud justkui empiiriline uurimustöö (jep, ma googeldasin enne selle sõna kasutamist, kas see sobib ikka siia konteksti. Sobib! See tähendab, et kogemustel põhinev uurimus!), et näha kuidas eluvõõrast metsistunud maatüdrukust saab nalja mõistev ja pealtnäha täiesti linnakeskkonda sulanduv noor daam.
#000001
Kui täna temast mööda minna, siis treenimata silm ei saakski võib olla aru, kust Esileedi tegelikult pärit on. Ta on sõbralik, ta suudab silmkontakti hoida, ta jätab mulje, et vestluskaaslase jutt on huvitav ja ta kallistab. Kuid treenitud silm saab aru, et selle modernse välise ilme all on midagi valesti. Näiteks võib tema juustes leida alati õlgi. Ometi ta peseb enda pead põhimõtteliselt iga päev. Samuti on ta taskud alati täis polte ja kruve, sest ta isa on terve elu kombainide peal olnud ja kunagi ei teadnud, millal võib olla see hetk, kui mõnd mutrit või polti vaja võib minna. Harjumused on visad kaduma. Samuti ergastub iga kord, kui ta ninasõõrmeid paitab sõnnikulõhn, kui me mõnest väetatud põllust juhtume mööda sõitma. Hetkega läheb ta tuju paremaks ja aknad lastakse alla.
#000003
Kuid kuigi ta ei ole enam see noor tahmanägu, kes ta kunagi oli, on ta ikka minu jaoks imeline. Loomulikult rusub teda, et ta ei ole selles kaalus, kus ta tahaks olla, et meie lähedus pole see, mis ta võiks olla, kuid kallis, ainus, kes selle kaalu pärast põeb, oled sina ise.. Ja võib-olla paar anonüümset kommentaatorit ka. Kui sa naeratad, oled sa kõige ilusam naine maailmas. Sa oled olnud mu naine hästi peenikesena ja sa oled olnud mu naine suuremana. Kui ma saaks valida, siis ma valiks su õnnelikuna. Kui sa oled õnnelik, oled sa ilus. Kaalunumbrist täiesti olenemata. Elades siin maailmas vaid korra, võtad sina mind sellisena nagu ma olen ning mina suurima tänulikkusega sind. Sina pole mind kunagi saledana näinudki. Ma ise ka vist ei ole. Küll ka see läheduse probleem laheneb. Ühel hetkel lähevad nad ju mõlemad ülikooli ja see kolmas ka kusagile kutsekasse või tehnikumi.
#000005
Taevas tahaks nagu midagi meile öelda selle abielu kohta...
#000006
Homme me tähistame tinapulma. Nüüd staažiga abielumehena võin öelda, et nii paljud inimesed planeerivad rohkem enda pulma, kui enda abielu. Mul on hea meel, et me oleme teinud elus neid valikuid, mis me oleme teinud. Me oleme saanud kaks imelist last ja selle kolmanda, kes on ka imeline tore. Ma ei oskaks mitte midagi enamat soovida. Kui siis basseini või mullivanni maja taha ja motikat, aga siin lööb su Põlva naise kange meel välja, et enne olgu terrass parandatud, kui mingist mullivannist rääkima hakkame. Prioriteedid on sul küll ilmselgelt paigast ära, aga ma ei püüagi sind mõista. Ma võtan sind sellisena nagu sa oled. Saladuslik. Kuidas seletada muidu seda vastuseisu, mis sul on idee vastu, et ma endale motika soetan? Ma käiksin näiteks palju parema meelega linnas poes. Mõtle selle peale. Ära kanna maha, enne kui sel seedida lased.
#000007
Noh ega me siis kuulanud
#000008
Aitäh, et sa oled 14 aastat oma elust mulle kinkinud ja kui ma viskan nalja, et ma pean nüüd endale noorema leidma, siis ära muretse! Ma ei leia. Päriselt ka. Mitte ühtegi mätši tinderis. Null. Mingi aasta aega vist seal tühja tiksunud. Seega tundub, et ka järgmised kümme olen ma sul nuhtlusena kaelas. Lisaks on maja sinu nimel. Ma isegi ei mäleta, mis põhjusel me sellise otsuse tegime, aga isegi, kui me lahutaks, ei saaks ma maja eest ühtegi senti. Seega, lisaks armastusele ja lastele ning ühistele kogemustele ja mälestustele, hoiab meid tugevalt ja kindlalt koos ka see maja asi! Loodame, et meie elus tuleb veel palju nalja ja armastust, mida me läbi blogi ka teiega jagada saame.
#000010
Kolm on lõbusam kui kaks.
#000011
Neljapäeval plaanime me lastega minna päeval Olustvere lossi, kus toimus meie pulmapidu, seal lõunastada ja natuke ringi jalutada ja õhtupoole tuleb meile lapsehoidjana mu ema ning meil õnnestub ehk ka kahekesi kusagile minna. Siin pole veel paigas, kuhu me läheme, aga seni on olnud meie lemmikkoht Pühajärve GMP Plaza. Võib arvata, et just seal me ka õhtu veedame. Teenindus, atmosfäär ja toit on seal kõik esmaklassiline. Ilusat pulma-aastapäeva ka meie naabritele Triinule ja Rannerile, kes meid ahvisid ja samal päeval abiellusid. Me küll ei tundnud neid siis, ega nemad meid, aga ... meie olime esimesed! Armastust ja sära silmadesse teile kõigile! Ma jagan Instas vast päeva jooksul meie tegemistest pilte ja klippe storydes ka. Kes ei jälgi veel, siis Hüvvä aigo!
#000012
Kordi küsitud, kas Esileedil õdesid-vendi on. Siin kolm õde ja üks vend on tal ka.
#000013
Imeline kuidas üks mees näeb oma naist , respect ! Jätkuvalt õnne teie argiellu Ja btw põlvamaa murrak on mulle nii selge ja tuttav ja seda on vahel vahva kasutada , sest keegi ei saa aru Kui väiksem laps lasteaeda läks , kasutas ka kohati murrakut- kasvatajad olid päris hädas
#000018
Aitäh sulle! Mina austan ka kui inimene on oma juurte üle uhke
#000019
Meil tuli täna 10 aastat täis❤aga teile rohkelt õnne ja
#000020
teile-meile palju õnne ja pikka iga 🙂
#000021
Hehehe, pealkirja lugedes meenus lapsepõlv. Mu vanaema elas Maaritsas (Tartust Võru mnt pidi Võrru sõites jääb tee peale selline küla) ja seal kuulsin väiksena nii võru kui Põlva murrakut . Mitu aastat olime õe ja vennaga.sügisel koolis hädas,kuna rääkisime mitme murraku segukeelt
Ilusaid aastaid , palju armastust ja õnne teile kaa!
#000024
Lase nüüd lapsel terveks saada, mida sa väntsutad!
#000028
FB ja IG seab aina kitsendusi, kui paljude inimesteni mu sõnumid ja postitused jõuavad. Jäta palun enda e-maili aadress, sest ma plaanin korra nädalas (või paari nädala tagant) saata mailile ühe uudiskirja, et sa ei jääks väikesest meelelahutusest ilma lihtsalt sellepärast, et FB nii otsustas. Luban, et need jäävad ainult minule ja ma ei levita neid kellelegi, ega hakka ka saatma spämmi. Luban olla viisakas ja vastutustundlik.
#000030
Koroonavärk on pannud tõelise põntsu sellele, mida meie pere sõna all “tervis” mõistab. Esileedi on eriline foobik. Nii kui keegi köhatab, tormab tema stuudiumisse (on vist selline sait?)...
#000033
Lahutused on ühed kohutavad asjad. Ok, mitte alati. Vahel on vana nii jama ja uus on nii palju parem, et lahutus on hoopis rõõmus sündmus. Kuid kogu see...
#000034
Kujuta ette, et sa elad tüüpilises Eesti talus kusagil 500 aastat tagasi. Elad eraklikku elu, naabritega, kellest lähimad asuvad 15km kaugusel. Ega sa nendega suurt ei suhtle, sest...
#000036